**H Ζεχρά Ντογάν (Zehra Doğan)** είναι Κούρδισσα καλλιτέχνης και δημοσιογράφος υπήκοος Τουρκίας. Είναι εκδότρια του *Jinha*, φεμινιστικού κουρδικού πρακτορείου ειδήσεων με αποκλειστικά γυναίκες ως προσωπικό. Φυλακίστηκε επειδή ζωγράφισε την καταστροφή της πόλης της Νουσαϊμπίν (Nusaybin) ή Νίσιβις το 2017. Tο 2018, ο καλλιτέχνης του δρόμου (street artist) Banksy δημιούργησε μια τοιχογραφία της στη Νέα Υόρκη.

Το 2015 η Ντογκάν έλαβε το βραβείο Δημοσιογραφίας Metin Göktepe, το οποίο φέρει το όνομα του δημοσιογράφου που πέθανε στα χέρια της αστυνομίας στην Τουρκία το 1996. Το βραβείο ήταν για για την εργασία της Ζεχρά Ντογάν για γυναίκες Yasidi που δραπέτευσαν από την αιχμαλωσία του ISIS.

Από τον Φεβρουάριο του 2016 η Ντογκάν ζούσε και έκανε ρεπορτάζ από τη Νίσιβι, μια τουρκική πόλη στα σύνορα της Συρίας. Εκεί συνελήφθη στις 21 Ιουλίου 2016 σε καφετέρια. Στις 2 Μαρτίου 2017 αθωώθηκε από την κατηγορία ότι ανήκει σε παράνομη οργάνωση, αλλά της επιβλήθηκε φυλάκιση για 2 χρόνια, 9 μήνες και 22 ημέρες επειδή δημοσίευσε μια ζωγραφική της σε μέσα κοινωνικής δικτύωσης.

> "*Τιμωρήθηκα με δύο χρόνια και 10 μήνες [φυλακή] μόνο και μόνο επειδή ζωγράφισα τουρκικές σημαίες σε κατεστραμμένα κτίρια. Ωστόσο, αυτή [η τουρκική κυβέρνηση] το προκάλεσε αυτό. Εγώ μόνο το ζωγράφισα*", έγραψε η Ντογκάν στο Twitter μετά την καταδίκη της.
> 
> 

Στη φυλακή, η ίδια και άλλες γυναίκες δημιούργησαν την εφημερίδα *Özgür Gündem Zindan* (Κελιά Ελεύθερης Ατζέντας), της οποίας το όνομα είναι ένα λογοπαίγνιο με το Özgür Gündem (Ελεύθερη ατζέντα), μια έκδοση που εδρεύει στην Κωνσταντινούπολη που απευθύνεται σε κουρδικό κοινό.

Η έκδοση *Jinha* έκλεισε στις 29 Οκτωβρίου 2016 από τις τουρκικές αρχές, όντας ένα από τα πάνω από 100 μέσα ενημέρωσης που έκλεισαν μετά το αποτυχημένο στρατιωτικό πραξικόπημα τον Ιούλιο του 2016.

Η Ντογκάν στην απονομή του βραβείου δημοσιογραφίας Metin Göktepe (1915) Τον Νοέμβριο του 2017, o Κινέζος αντιφρονών καλλιτέχνης Ai WeiWei δημοσίευσε ένα γράμμα που έγραψε σε αλληλεγγύη με την Ντογκάν, κάνοντας παραλληλισμούς ανάμεσα στην κινεζική και την τουρκική καταπίεση της καλλιτεχνικής έκφρασης.

Στις 16 Μαρτίου 2018, ο καλλιτέχνης γκράφιτι Banksy που εδρεύει στην Αγγλία παρουσίασε μια τοιχογραφία στη Νέα Υόρκη που δείχνει κάθετες μαύρες γραμμές για τις ημέρες της Ντογκάν στη φυλακή, με ένα σετ μαύρων γραμμών να μοιάζει με κάγκελα πίσω από τα οποία φαίνεται το πρόσωπο της Ντογκάν.

Αναφορές
--------

1. 1 2 3 4  catalogue.bnf.fr/ark:/12148/cb17720149c.
2. 1 2  www.iwmf.org/community/zehra-dogan/.
3. ↑  www.iwmf.org/awards/courage-in-journalism-awards/. Ανακτήθηκε στις 8  Ιουλίου 2023.
4. ↑  Hatice Kamer (June 12, 2017). «Gazeteci Zehra Doğan tutuklandı» (στα tr). *BBC World Service*.. Ανακτήθηκε στις March 18, 2018.
5. ↑  «Free Zehra Doğan - Voice Project» (στα αγγλικά). *Voice Project*.. Ανακτήθηκε στις 16 March 2018.
6. ↑  «Facts to Know About Jailed Turkish Artist Zehra Doğan | artnet News» (στα αγγλικά). *artnet News*. 29 March 2017.. Ανακτήθηκε στις 16 March 2018.
7. ↑  «Zehra Doğan, artist, journalist and activist released pending trial - IFEX» (στα αγγλικά). *IFEX*. Αρχειοθετήθηκε από το πρωτότυπο στις 2018-03-16.. Ανακτήθηκε στις 16 March 2018.
8. ↑  «Jinha News (English)». *Jin News Agency*. Jin News Agency. 22 Οκτωβρίου 2016. Αρχειοθετήθηκε από το πρωτότυπο στις 22 Οκτωβρίου 2016. Ανακτήθηκε στις 18 Μαρτίου 2018. CS1 maint: Unfit url (link)
9. ↑  Kurdistan24. «Ai Weiwei pens letter to Kurdish artist imprisoned in Turkey» (στα αγγλικά). *Kurdistan24*.. Ανακτήθηκε στις 16 March 2018.
10. ↑  Reporters, Telegraph (16 March 2018). «Banksy creates mural in New York in support of jailed Turkish artist» (στα αγγλικά). *The Telegraph*. ISSN 0307-1235.. Ανακτήθηκε στις 16 March 2018.